શીર્ષક: નવાઝ શરીફ, દીકરી અને જમાઈ સામે ભ્રષ્ટાચારના આરોપો ઘડાયા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કૉર્ટે શરીફનાં દીકરી મરિયમ અને તેમના જમાઈ રિટાયર્ડ કેપ્ટન મોહમ્મદ સફદર પર પણ આરોપો નક્કી કર્યા છે.

આ ત્રણેય પર લંડનમાં ફ્લેટ્સ રાખવાના કેસમાં આરોપો ઘડ્યા છે. આ આરોપનામુ ગુરુવારે થયેલી સુનાવણીમાં નક્કી કરવામાં આવ્યા છે. 

તમને આ વાંચવું પણ ગમશે :

બીબીસી ઉર્દુના ઇસ્લામાબાદ સંવાદદાતા શહજાદ મલિકે જણાવ્યું કે, એવી ચર્ચા છે કે ભ્રષ્ટાચારના અન્ય બે કેસમાં પણ ગુરુવારે જ આરોપો નક્કી થઈ શકે છે. 

નવાઝ શરીફ હાલ બ્રિટનમાં છે

પાકિસ્તાનની કૉર્ટમાં સુનાવણી માટે જઈ રહેલાં નવાઝ શરીફના દીકરી મરિયમ

પત્રકાર શાહજાદ મલિકના જણાવ્યા મુજબ આ કૉર્ટ કાર્યવાહીમાં નવાઝ શરીફના દીકરી મરિયમ અને કેપ્ટન (નિવૃત્ત) મોહમ્મદ સફદર હાજર રહ્યાં હતાં. 

ભૂતપૂર્વ વડા પ્રધાન નવાઝ શરીફ વતી તેમના વકીલ ઝફર ખાન કોર્ટમાં હાજર હતા.

મલિકના જણાવ્યા અનુસાર જ્યારે ઇસ્લામાબાદની વિશેષ અદાલતના જજ મુહમ્મદ બશીરે નવાઝ પરિવારના સભ્યો પર લાગેલા આરોપ સંદર્ભે ચુકાદો આપ્યો, ત્યારે અદાલતી કાર્યવાહીમાં હાજર શરીફ પરિવારના સભ્યોએ આ ગુનો કબુલવાનો ઇન્કાર કર્યો હતો.

શરીફનાં દીકરી મરિયમે એમ પણ કહ્યું હતું કે તેમની સાથે ભેદભાવ કરવામાં આવી રહ્યો છે અને ન્યાય માટે તેમની જરૂરીયાતો સંતોષાઈ નથી.

પહેલાં નિર્ણય પછી પુરાવા?

મરિયમ નવાઝ શરિફે કૉર્ટમાં ન્યાયની પ્રક્રિયા બરાબર રીતે હાથ ધરવામાં ન આવી હોવાનું જણાવ્યું હતું.

તેના પર આરોપ મુકાયા બાદ મીડિયા સાથે વાતચીત કરતા મરિયમ નવાઝે જણાવ્યું હતું કે આ પહેલો કેસ છે જેમાં નિર્ણય પહેલાં કરવામાં આવ્યો છે, અને હવે પુરાવા એકત્રિત કરવામાં આવી રહ્યા છે.

તેમણે જણાવ્યું હતું કે કૉર્ટમાં રજૂ કરાયેલા લંડન ફ્લેટ્સની તેમની માલિકી સંદર્ભે વર્ષ 2006માં કરાયેલા કરારનામાના દસ્તાવેજો નકલી છે.

ભૂતપૂર્વ વડા પ્રધાન મિયાન નવાઝ શરિફે તેમના વકીલ તરીકે ઝફર ખાનની નિમણૂક કરેલી છે. ન્યાયાધીશે તેમની હાજરીમાં આ આરોપનામું વાંચ્યું હતું.

નવાઝના વકીલ ઝફર ખાને કૉર્ટને જણાવ્યું હતું કે તેમના ક્લાયન્ટે સુપ્રીમ કોર્ટમાં પનામા પેપર્સ લીક કેસ સંદર્ભે દાખલ કરેલી અરજી હજુ સુધી કૉર્ટે સુનાવણી માટે લીધી નથી. 

આરોપો ન્યાય પ્રક્રિયા વિરુદ્ધ

કૉર્ટની કાર્યવાહીમાં એક સુનાવણીમાં ગયેલાં મરિયમ શરીફનો કાફલો અને તેમનાં ટેકેદારો

જ્યાં સુધી એ કેસમાં નિર્ણય ન લેવાય ત્યાં સુધી આ આરોપો ઘડવાની કાર્યવાહી ન્યાયનાં નિયમોની વિરુધ્ધ છે. 

તેમણે એમ પણ કહ્યું કે, આ કેસનાં ત્રણ સાક્ષીઓ દ્વારા આપેલા...